CELEX: 62020TN0381
Language: bg
Date: 2020-06-20 00:00:00
Title: Дело T-381/20: Жалба, подадена на 20 юни 2020 г. — Datax/REA

7.9.2020   
            
            
               BG
            
            
               Официален вестник на Европейския съюз
            
            
               C 297/39
            
         
      Жалба, подадена на 20 юни 2020 г. — Datax/REA
      (Дело T-381/20)
      (2020/C 297/52)
      Език на производството: английски
      
         Страни
      
      
         Жалбоподател: Datax sp. z o.o. (Варшава, Полша) (представител: J. Bober, lawyer)
      
         Ответник: Изпълнителна агенция за научни изследвания
      
         Искания
      
      Жалбоподателят моли Общия съд:
      
                  —
               
               
                  да отмени решението от 13 ноември 2019 г. (ARES 2019 7018535 — 13.11.2019) за частично отхвърляне на допустимите разходи и възстановяване на финансирането от ЕС, което предвижда плащане на неустойки от страна на жалбоподателя;
               
            
                  —
               
               
                  да осъди Изпълнителната агенция за научни изследвания да заплати съдебните разноски, включително разноските на жалбоподателя за процесуално представителство пред Общия съд.
               
            
         Основания и основни доводи
      
      Жалбоподателят изтъква осем основания в подкрепа на жалбата.
      
                  1.
               
               
                  В рамките на първото основание се изтъкват грешки във връзка с фактическите изводи и нарушение на полското трудово право.
               
            
                  2.
               
               
                  Второто основание е нарушение на основните принципи на правото на Европейския съюз, по-специално принципа на правовата държава.
               
            
                  3.
               
               
                  Третото основание е липсата на нередности от страна на жалбоподателя.
               
            
                  4.
               
               
                  Четвърто основание е неприлагането на принципа на пропорционалност.
               
            
                  5.
               
               
                  Пето основание e неправилно твърдение за нарушение от страна на жалбоподателя на договорите за отпускане на безвъзмездни средства.
               
            
                  6.
               
               
                  В рамките на шестото основание, изтъкнато при условията на евентуалност, се твърди, че обжалваното решение е било неправилно прието от REA, която е изпълнителна агенция на Европейския съюз, вместо от Европейската комисия.
               
            
                  7.
               
               
                  Седмото основание, което също е изтъкнато при условията на евентуалност, е нарушение на правото на Кралство Белгия.
               
            
                  8.
               
               
                  В рамките на осмото основание, което също е изтъкнато при условията на евентуалност, се твърди, че финансовите претенции на ответника са погасени по давност.